62022TJ0307_RES
(Cás T-307/22)
A2B Connect BV agus páirtithe eile
v
Comhairle an Aontais Eorpaigh
Breithiúnas na Cúirte Ginearálta (an Chéad Dlísheomra Méadaithe) an 26 Márta 2025
(Comhbheartas eachtrach agus slándála – Bearta sriantacha arna nglacadh maidir le gníomhaíochtaí na Rúise chun an staid san Úcráin a dhíchobhsú – Toirmeasc sealadach ar chraoladh agus fionraí údaruithe chun ábhar meán áirithe a chraoladh – Toirmeasc sealadach ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Inniúlacht na Comhairle – Saoirse chun tuairimí a nochtadh agus faisnéis a fháil – Comhréireacht – Oibleagáid cúiseanna a lua)
Comhbheartas eachtrach agus slándála – Bearta sriantacha a glacadh i gcoinne daoine aonair agus eintiteas áirithe i bhfianaise na staide san Úcráin – Toirmeasc sealadach ar chraoladh ábhair meán áirithe – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Athbhreithniú breithiúnach ar dhlíthiúlacht – Raon feidhme – Cur i bhfeidhm ginearálta a sholáthar maidir le beart sriantach aonair – Cuimsiú
[Airteagail. 24, § 1, 29 agus 40 CAE ; Airteagail 263, an ceathrú fomhír agus Airteagal 275, an dara fomhír, CAE ; Cinneadh 2014/512/CBES ón gComhairle, arna leasú le Cinneadh (CBES) 2022/351 agus Cinneadh (CBES) 2022/884, Airteagal 4g, § 1 agus 3 ; Rialachán Uimh. 833/2014, Airteagal 2f § 1 agus 3 agus Rialacháin Uimh. 2022/350 agus 2022/879 ón gComhairle]
(féach míreanna 23-33)
Gníomhartha na n-institiúidí – Cinntí – Forálacha sonracha maidir leis an gcomhbheartas eachtrach agus slándála (CBES) – Inniúlacht an Aontais i gcúrsaí CBES – Raon feidhme – Cinntí lena bhforáiltear do bhearta lena bhféadfaí seasamh dlíthiúil daoine aonair a athrú go díreach – Cuimsiú – Sainmhíniú arna tabhairt ag an gComhairle ar ábhar na mbeart sriantach – Toirmeasc sealadach ar chraoladh ábhair meán áirithe – Inghlacthacht – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Dlínse chun smachtbhannaí atá ar údarás rialála náisiúnta a ghlacadh – Easpa tionchair
[Airteagail. 24, § 1, 29 agus 40 CAE ; Airteagail 263, an ceathrú fomhír, agus Airteagal 275, an dara fomhír, CAE ; Cinneadh 2014/512/CBES ón gComhairle, arna leasú le Cinneadh (CBES) 2022/351 agus Cinneadh (CBES) 2022/884, Airteagal 4g, § 1 agus 3 ; Rialachán Uimh. 833/2014, Airteagal 2f § 1 agus 3 agus Rialacháin Uimh. 2022/350 agus 2022/879 ón gComhairle]
(féach míreanna 44-54)
Comhbheartas eachtrach agus slándála – Bearta sriantacha a glacadh i gcoinne daoine aonair agus eintiteas áirithe i bhfianaise na staide san Úcráin – Toirmeasc sealadach ar chraoladh ábhair meán áirithe – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Athbhreithniú breithiúnach ar dhlíthiúlacht – Raon feidhme – Caingean le haghaidh neamhniú – Gníomh rialála lena dtugtar éifeacht do chinneadh ón Aontas arna ghlacadh faoi chuimsiú an Chomhbheartais Eachtraigh agus Slándála – Dlínse chúirteanna an Aontais – Cuimsiú
(Airteagal 215 CFAE, Rialacháin Uimh. 833/2014, 2022/350 agus 2022/879 ón gComhairle)
(féach míreanna 61, 62)
Gníomhartha na n-institiúidí – Cúiseanna – Oibleagáid – Raon feidhme – Bearta sriantacha arna ndéanamh i bhfianaise na staide san Úcráin – Toirmeasc sealadach ar chraoladh ábhair meán áirithe – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Gníomhartha infheidhmeachta ginearálta – Inghlacthacht cúis atá teoranta do léiriú a thabhairt ar an staid iomlán ar dá bharr a glacadh an gníomh agus na cuspóirí ginearálta arna saothrú leis an ngníomh sin
(Airteagal 29 CAE, Airteagal 215 agus Airteagal 296, an dara fomhír, CFAE, Rialachán Uimh. 833/2014 ón gComhairle, Airteagal 2f § 1 agus 3, Rialacháin Uimh. 2022/350 agus 2022/879 ón gComhairle)
(féach míreanna 70-73, 76-81, 85)
Cearta bunúsacha – Saoirse chun tuairimí a nochtadh – Cumhdach sa Chairt um Chearta Bunúsacha agus sa Choinbhinsiún Eorpach um Chearta an Duine araon – An bhrí chéanna agus an raon feidhme céanna – Leibhéal na cosanta arna áirithiú leis an gCairt ag tabhairt neamhairde ar an méid a ráthaítear leis an gcoinbhinsiúin sin
(An Chairt um Chearta Bunúsacha an Aontais Eorpaigh, Airteagal 11)
(féach míreanna 102, 103, 105-107)
Comhbheartas eachtrach agus slándála – Bearta sriantacha a glacadh i gcoinne daoine aonair agus eintiteas áirithe i bhfianaise na staide san Úcráin – Toirmeasc sealadach ar chraoladh ábhair meán áirithe – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Srian ar an gceart chun tuairimí a nochtadh – Inghlacthacht – Coinníoll – Srian dá bhforáiltear leis an dlí – Coincheap – Gníomhartha a bhfuil feidhm ghinearálta acu lena leagtar síos bunúis dlí atá soiléir agus intuartha – Cuimsiú
(An Chairt um Chearta Bunúsacha an Aontais Eorpaigh, Airteagail 11 agus 52, § 1; Rialachán Uimh. 833/2014 ón gComhairle, Airteagal 2f § 1 agus 3, Rialacháin Uimh. 2022/350 agus 2022/879 ón gComhairle)
(féach míreanna 104, 111-115)
Comhbheartas eachtrach agus slándála – Bearta sriantacha a glacadh i gcoinne daoine aonair agus eintiteas áirithe i bhfianaise na staide san Úcráin – Toirmeasc sealadach ar chraoladh ábhair meán áirithe – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Srian ar an gceart chun tuairimí a nochtadh – Inghlacthacht – Coinníoll – Urramú bunbhrí na saoirse chun tuairimí a nochtadh – Coincheap – Gníomhartha atá sealadach agus in-aisiompaithe nach mbaineann an bonn den tsaoirse sin – Cuimsiú
(An Chairt um Chearta Bunúsacha an Aontais Eorpaigh, Airteagail 11 agus 52, § 1 ; Rialachán Uimh. 833/2014 ón gComhairle, Airteagal 2f_§ 1 agus 3, agus Rialacháin 2022/350 agus 2022/879 ón gComhairle)
(féach míreanna 116-118, 120, 121)
Comhbheartas eachtrach agus slándála – Bearta sriantacha a glacadh i gcoinne daoine aonair agus eintiteas áirithe i bhfianaise na staide san Úcráin – Toirmeasc sealadach ar chraoladh ábhair meán áirithe – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Srian ar an gceart chun tuairimí a nochtadh – Inghlacthacht – Coinníoll – Cuspóir leasa ghinearálta, atá aitheanta amhlaidh ag an Aontas Eorpach, a bhaint amach – Coincheap – Ord poiblí agus slándáil an Aontais Eorpaigh a chosaint – An tsíocháin agus an tslándáil idirnáisiúnta a chaomhnú – Cuimsiú
(Airteagail 3 § 1, 5 agus 21 § 2(c) CAE; An Chairt um Chearta Bunúsacha an Aontais Eorpaigh, Airteagail 11 agus 52, § 1, Rialachán Uimh. 833/2014 ón gComhairle, Airteagail 2f § 1 agus 3, Rialacháin Uimh. 2022/350 agus 2022/879 ón gComhairle)
(féach míreanna 122, 123)
Comhbheartas eachtrach agus slándála – Bearta sriantacha a glacadh i gcoinne daoine aonair agus eintiteas áirithe i bhfianaise na staide san Úcráin – Toirmeasc sealadach ar chraoladh ábhair meán áirithe – Toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag meáin áirithe – Srian ar an gceart chun tuairimí a nochtadh – Inghlacthacht – Coinníoll – Comhlíonadh phrionsabal na comhréireachta – Sárú – Easpa
(An Chairt um Chearta Bunúsacha an Aontais Eorpaigh, Airteagail 11 agus 52 § 1; Rialachán Uimh. 833/2014 ón gComhairle, Airteagal 2f, § 1 agus 3, Rialacháin Uimh. 2022/350 agus 2022/879 ón gComhairle)
(féach míreanna 124-135)
Caingean le haghaidh neamhniú – Modhanna – Caingean arna tabhairt i gcoinne rialacháin ón gComhairle lena nglactar bearta sriantacha i bhfianaise na staide san Úcráin – Saincheist dlí lena n-éilítear sárú ar cheart úsáideoirí sheirbhísí de sholáthraí seirbhísí idirlín chun tuairimí a nochtadh agus ar a gceart chun faisnéis a fháil – Dodhéantacht don oibreoir lena mbaineann brath ar cheart a húsáideoirí chun tuairimí a nochtadh agus ar a gceart chun faisnéis a fháil
(Airteagal 263 CFAE)
(féach míreanna 136-140)
Résumé
Ina breithiúnas, diúltaíonn an Chúirt Ghinearálta don chaingean le haghaidh neamhniú arna tabhairt ag na cuideachtaí is iarratasóirí i gcoinne na ngníomhartha lena gcuireann an Chomhairle toirmeasc ar aon oibreoir atá bunaithe laistigh den Aontas Eorpach, ar thaobh amháin, inneachar ó na daoine dlítheanacha, eintitis nó comhlachtaí a liostaítear sna hiarscríbhinní a ghabhann leis na gníomhartha atá faoi chonspóid a chumasú, a éascú nó rannchuidiú leis an gcraoladh sin agus, ar an taobh eile, ar fhógraíocht a dhéanamh ar tháirgí nó ar sheirbhísí in aon inneachar arna chraoladh ag na hoibreoirí sin (
1
). Ceadaítear don Chúirt Ghinearálta, leis an gcás seo, inter alia, rialú a thabhairt ar na coinníollacha maidir lena dlínse chun dlíthiúlacht na gcinntí arna nglacadh faoi chuimsiú chreat an chomhbheartais eachtraigh agus slándála (CBES) maidir leis na hiarratasóirí ar a fhorchuirtear na toirmisc sin.
Is i gcomhthéacs sraith beart sriantach a ghlac an tAontas Eorpach tar éis fhogha míleata Chónaidhm na Rúise faoin Úcráin an 24 Feabhra 2022 a thugtar an breithiúnas seo. Is soláthraithe seirbhísí rochtana idirlín iad na hiarratasóirí, a dhéanann rochtain ar an líonra ríomhairí idirlín a sholáthar do dhaoine príobháideacha agus do ghnóthais, atá bunaithe san Ísiltír agus nach bhfuil a n-ainmneacha ar na liostaí atá i gceangal leis na gníomhartha atá faoi chonspóid.
Mar thaca lena gcaingean, maíonn na hiarratasóirí nach bhfuil dlínse ag an gComhairle chun na gníomhartha atá faoi chonspóid a ghlacadh agus, ina theannta sin, maíonn siad sárú ar an gceart chun tuairimí a nochtadh agus faisnéis a fháil (
2
)agus ar an gceart chun dea-riaracháin, a ráthaítear leis an gCairt um Chearta Bunúsacha an Aontais Eorpaigh (‘an Chairt’).
Measúnú na Cúirte Ginearálta
Agus scrúdú á dhéanamh ar cheist a dlínse chun scrúdú a dhéanamh ar dhlínse na ngníomhartha atá faoi chonspóid, tagann an Chúirt Ghinearálta ar an gconclúid, ar an gcéad dul síos, nach gá breithniú a dhéanamh ach amháin ar dhlíthiúlacht na rialachán atá faoi chonspóid. I ndáil leis sin, meabhraíonn an Chúirt Ghinearálta ar dtús, i gcomhréir leis an dara fomhír d’Airteagal 275 CFAE, gur le cineál aonair na ngníomhartha arna nglacadh ar bhonn na bhforálacha a bhaineann le CBES, a osclaítear rochtain ar chúirteanna an Aontais. Is féidir cinneadh lena bhforáiltear do bhearta sriantacha a mheas mar chinneadh aonair má thagraítear go sonrach don duine lena mbaineann sa chinneadh sin. A mhéid nach bhfuil ainmneacha na n-iarratasóirí i gcorp Chinneadh 2014/512, arna leasú, ná in Iarscríbhinn IX a ghabhann leis, arna leasú, cinneann an Chúirt Ghinearálta nach bearta sriantacha i gcoinne na n iarratasóirí iad na cinntí atá faoi chonspóid. Ní mór a thuiscint go bhfuil feidhm ghinearálta ag na bearta sriantacha sin, mar sin, i gcoinne an iarratasóra, sa mhéid go bhfuil siad mar cheann de na heintitis a bhaineann leis an gcatagóir ghinearálta theibí ‘oibreoirí’ a bhfuil toirmeasc orthu aon inneachar ó ‘na daoine dlítheanacha, eintitis nó comhlachtaí a liostaítear in Iarscríbhinn IX’ de Chinneadh 2014/512 arna leasú a chraoladh, agus go bhfuil raon feidhme aonair acu i leith na n eintiteas sin.
Dá réir sin, ní féidir leis na hiarratasóirí dul i muinín chineál aonair na mbeart sriantach atá i gceist i leith na meán a shainaithnítear i gcorp Chinneadh 2014/512 arna leasú chun dlínse na Cúirte Ghinearálta chun a gcaingean le haghaidh neamhniú a éisteacht a bhunú. Os a choinne sin, ní mór don Chúirt Ghinearálta rialú cuimsitheach ar dhlíthiúlacht ghníomhartha an Aontais, amhail na rialacháin atá faoi chonspóid, arna nglacadh de bhun Airteagal 215 CFAE, a áirithiú.
Ar an dara dul síos, maidir le dlínse na Comhairle chun na rialacháin lena mbaineann a ghlacadh, meabhraíonn an Chúirt Ghinearálta, ar an gcéad dul síos, de bhun Airteagal 215(2) CFAE gurb é an réamhchoinníoll chun a chinneadh an bhfuil an Chomhairle inniúil chun na rialacháin atá faoi chonspóid a ghlacadh ná go bhfuil sí inniúil chun na cinntí atá faoi chonspóid, lena dtugtar an chumhacht sin di, a ghlacadh agus, ar an dara dul síos, ina chaidreamh leis an domhan mór, go ndéanfaidh an tAontas a chuid luachanna agus leasanna a chur chun cinn agus go rannchuideoidh sé le cosaint a shaoránach (
3
), leis an tsíocháin, leis an tslándáil, leis an dlí idirnáisiúnta a urramú go docht. Tugann an Chúirt Ghinearálta dá haire ansin gur léir ó Airteagail 21, 23, 24(1), 25, an chéad fhomhír d’Airteagal 28(1) agus 29 CAE a léamh le chéile, gur féidir léiriú leathan a dhéanamh ar an gcoincheap ‘seasamh an Aontais’ agus is é an toradh air sin go bhféadfar cinntí lena bhforáiltear do bhearta a d’fhéadfadh seasamh dlíthiúil daoine aonair a athrú go díreach a ghlacadh inter alia. Thairis sin, tá rogha leathan ag an gComhairle chun ábhar na mbeart sriantach a ghlacann an tAontas Eorpach i réimse CBES a shainaithint. Dá bhrí sin, bhí an ceart ag an gComhairle a mheas, i bhfianaise na géarchéime idirnáisiúnta arb é ionsaí Chónaidhm na Rúise ar an Úcráin is cúis léi, go bhféadfaí a áireamh freisin, i measc na mbeart iomchuí chun freagairt don bhagairt thromchúiseach ar an tsíocháin ag teorainneacha an Aontais Eorpaigh agus don sárú ar an dlí idirnáisiúnta, toirmeasc sealadach ar chraoladh ábhair meán áirithe, faoi rialú cheannaireacht Chónaidhm na Rúise, ar an bhforas go dtacódh siad leis an ionsaí sin trí ghníomhaíochtaí bolscaireachta leanúnacha comhbheartaithe dírithe ar an tsochaí shibhialta san Aontas agus ar thíortha comharsanachta agus tríd an toirmeasc ar fhógraíocht a dhéanamh ar tháirgí nó ar sheirbhísí in aon ábhar arna léiriú nó arna chraoladh ag na meáin.
Tugann an Chúirt Ghinearálta faoi deara, ós rud é go bhfuil feachtais bholscaireachta agus bhréagaisnéise arna ndéanamh ag na meáin in ann amhras a chaitheamh ar bhunchlocha na sochaithe daonlathacha agus gur cuid lárnach iad de na hionstraimí cogaidh nua-aimseartha atá ann, go bhfuil na bearta sriantacha atá i gceist mar chuid de shaothrú an Aontais Eorpaigh ar na cuspóirí a shanntar dó in Airteagal 3(1) agus (5) CAE. Ós rud é gurb ionann na gníomhaíochtaí atá i gceist, i ndáil leis sin, agus bagairt shuntasach dhíreach ar ord poiblí agus shlándáil an Aontais, tá na bearta sin nasctha go díreach le cuspóirí CBES, ós rud é go mbeartaítear leo luachanna an Aontais Eorpaigh, a bhunleasanna, a shlándáil, a neamhspleáchas a choimirciú agus an tsíocháin a chaomhnú (
4
).
Thairis sin, cuireann an Chúirt Ghinearálta i dtreis nach gcuirtear cosc, leis an gcaoi go bhfuil an cumhacht ag na húdaráis rialála náisiúnta smachtbhannaí a fhorchur ar na meáin chlosamhairc as ábhar eagarthóireachta míchuí, ar an gcumhacht a thugtar don Chomhairle chun bearta sriantacha a ghlacadh atá dírithe ar chosc sealadach agus inchúlaithe a chur ar chraoladh léiriúchán áirithe meán. Go deimhin, níl an inniúlacht a thugtar d’údaráis riaracháin náisiúnta faoi reachtaíocht náisiúnta ag saothrú na gcuspóirí céanna, níl sí bunaithe ar na luachanna céanna agus ní féidir léi torthaí atá mar an gcéanna le hidirghabháil aonfhoirmeach láithreach ar fud chríoch an Aontais Eorpaigh a ráthú, amhail an méid sin is féidir a bhaint amach faoi CBES.
Ar deireadh, tugann an Chúirt Ghinearálta dá haire nach féidir glacadh na ngníomhartha atá faoi chonspóid a athrú mar thoradh ar an bhféidearthacht go ndéanfadh an tAontas Eorpach idirghabháil, i réimse na seirbhísí closamhairc, ar bhonn catagóirí eile inniúlachta arna rialú ag Conradh FAE (
5
). Mar sin, ní chaithfidh cur chun feidhme na mbeartas atá liostaithe in Airteagail 3 go 6 CAE difear a dhéanamh do chur i bhfeidhm na nósanna imeachta agus do raon chumhachtaí na n-institiúidí a leagtar síos sna Conarthaí chun na hinniúlachtaí Aontais faoi CBES (
6
).
Ar an tríú dul síos, maidir leis an sárú líomhnaithe ar an gceart chun dea-riaracháin, cinneann an Chúirt Ghinearálta gur thug an Chomhairle cúiseanna leordhóthanacha leis na rialacháin atá faoi chonspóid. Meabhraíonn an Chúirt Ghinearálta i ndáil leis sin, maidir leis na forálacha a bhfuil feidhm ghinearálta acu, ar an gcéad dul síos, maidir le forálacha a bhfuil feidhm ghinearálta acu, is féidir na cúiseanna a bheith teoranta, sa chéad áit, don staid ina hiomláine is cúis lena nglacadh a chur in iúl agus, sa dara háit, do na cuspóirí ginearálta atá á saothrú leo agus nach gcuirtear aon oibleagáid le dlí an Aontais ar an gComhairle aon doiciméadacht a nochtadh maidir lena próiseas cinnteoireachta.
Ar an gceathrú dul síos agus ar deireadh, maidir leis an sárú líomhnaithe ar an gceart chun tuairimí a nochtadh agus faisnéis a fháil, go háirithe an tsaoirse chun faisnéis a nochtadh, meabhraíonn an Chúirt Ghinearálta nach cearta iomlána iad na cearta agus na saoirsí a chumhdaítear le hAirteagal 11 den Chairt, ach nach mór iad a chur san áireamh ag brath ar an bhfeidhm atá acu sa sochaí. Dá bhrí sin, má ghlactar leis, ar an gcéad dul síos, gur féidir na soláthraithe seirbhísí idirlín, amhail na hiarratasóirí, a mheas mar shealbhóirí cirt neamhspleách ar an tsaoirse chun faisnéis a chur in iúl agus, ar an dara dul síos, gur féidir an toirmeasc sealadach ar rannchuidiú le craoladh ábhar na meán atá faoi réir na bearta sriantacha atá i gceist agus an toirmeasc sealadach ar fhógraíocht a dhéanamh ar tháirgí nó ar sheirbhísí in ábhar arna gcraoladh ag na meáin sin a bheith ina gcur isteach ar fheidhmiú na saoirse sin, meabhraíonn an Chúirt Ghinearálta gur féidir teorainneacha ar fheidhmiú na gceart a chumhdaítear sa Chairt a cheadú (
7
).
Sa chás seo, measann an Chúirt Ghinearálta, i bhfianaise chineál agus aidhm na dtoirmeasc atá i gceist, go raibh sé iomchuí don Chomhairle soláthraithe seirbhísí idirlín a shainaithint, amhail na hiarratasóirí, amhail aon cheann de na modhanna chun ábhar a tharchur nó a dháileadh, mar oibreoirí a mheastar atá ceaptha cur chun feidhme, agus éifeachtacht dá bhrí sin, na dtoirmeasc sin a áirithiú ar chríoch an Aontais Eorpaigh.
Ar deireadh, measann an Chúirt nach féidir leis na hiarratasóirí, mar thaca lena gcaingean le haghaidh neamhniú, brath ar cheart úsáideoirí a seirbhísí chun faisnéis a fháil, ós rud é nach bhfuil an ceart sin acu féin.
(
1
)	Cinneadh (CBES) 2022/351 ón gComhairle an 1 Márta 2022 lena leasaítear Cinneadh 2014/512/CBES a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO 2022 L 65, lch. 5), Rialachán (AE) 2022/350 ón gComhairle an 1 Márta 2022 lena leasaítear Rialachán (AE) Uimh. 833/2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO 2022 L 65, lch. 1), Cinneadh (CBES) 2022/884 ón gComhairle an 3 Meitheamh 2022 lena leasaítear Cinneadh 2014/512/CBES a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO 2022 L 153, lch. 128) agus Rialachán (AE) 2022/879 ón gComhairle an 3 Meitheamh 2022 lena leasaítear Rialachán (AE) Uimh. 833/2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO 2022 L 153, lch. 53).
(
2
)	Airteagal 11 den Chairt.
(
3
)	Airteagal 3(5)CAE
(
4
)	Airteagal 21(2)(a) agus (c) CAE.
(
5
)	Airteagal 4(2) CFAE
(
6
)	I gcomhréir leis an dara fomhír d’Airteagal 40 CAE.
(
7
)	Airteagal 52(1) den Chairt.